Správa zo zahraničnej pracovnej cesty

	1.	Účastníci ZPC :
Titul, meno a priezvisko:	RNDr. Dušan Hudec
Pracovisko:	odbor riadenia programov
	sekcia štrukturálnych fondov EÚ
	MŠVVaŠ SR
	Stromová 1, 813 30 Bratislava
Pracovné zaradenie:	riaditeľ odboru
Znalosť jazykov:	NJ, AJ, RJ

Titul, meno a priezvisko:	Mgr. Andrea Uhrínová
Pracovisko:	oddelenie pre operačný program Výskum a Vývoj
	odbor riadenia programov
	sekcia štrukturálnych fondov EÚ
	MŠVVaŠ SR
	Stromová 1, 813 30 Bratislava
Pracovné zaradenie:	hlavný štátny radca
Znalosť jazykov:	NJ, AJ

	2.	Zahraničná pracovná cesta
Štát:	Česká republika 
Mesto:	Brno
Vykonaná v dňoch:	14.5.2012
Prijímajúca organizácia:	Ministerstvo pro místní rozvoj ČR
Účel cesty:	účasť na seminári „Stratégia inteligentnej špecializácie v českých a slovenských regiónoch“ 
Spôsob financovania:	MŠVVaŠ SR poskytlo cestovné náklady a poistenie počas ZPC.

	3. Rámcový program pobytu

Seminár sa konal v spolupráci Ministerstva pre miestny rozvoj ČR a Ministerstva dopravy, výstavby a regionálneho rozvoja SR na expertnej úrovni. Zámerom podujatia bola diskusia zameraná na jednu z hlavných priorít stratégie Európa 2020 – inteligentný rast (podpora vzdelávania, výskumu a inovácií, digitálnej spoločnosti), ako aj prezentácia úspešných príkladov z oblasti realizácie stratégií inteligentnej špecializácie v českých a slovenských regiónoch na účely efektívnej implementácie politiky súdržnosti EÚ v programovom období 2014 – 2020. 

Seminár bol rozdelený do dvoch tematických blokov v rámci prvého bloku bol prezentovaný rozvoj a implementácia stratégií inteligentnej regionálnej špecializácie a v rámci poobedného bloku boli prezentované príklady dobrej praxe. 

Stručný program:
o	Príchod do Brna 
o	Registrácia účastníkov
o	Privítanie účastníkov predstaviteľom mesta Brna; 
o	Úvodné vystúpenie vrcholných predstaviteľov českého a slovenského ministerstva (Daniel Braun, 1. námestník ministra pre miestny rozvoj ČR, Juraj Gmiterko, generálny riaditeľ sekcie koordinácie fondov EÚ Ministerstva dopravy, výstavby a regionálneho rozvoja SR)

o	blok „Koncept stratégií inteligentnej regionálnej špecializácie – rozvoj a implementácia“ (moderátor Jack Engwegen, vedúci oddelenia DG REGIO, EK) 
•	„Politický kontext budúcnosti kohéznej politiky“ (Michael Ralph, poradca generálneho riaditeľa, DG REGIO, EK)
•	„Kľúčové technológie“ (Gabriel Crean, zástupca prezidenta Technology, CEA TECH, člen S3 Platformy)
•	„Synergiu medzi univerzitami, výskumnými centrami a podnikateľským sektorom ako základnými prvkami inovácií“ (Richard Tuffs, riaditeľ ERRIN)
•	diskusia 

o	blok „Príklady dobrej praxe a poučenie z aktuálnych skúseností“ (moderátor Michael Ralph)
•	prezentácia Juhomoravského kraja a hlavného mesta Praha (Petr Chládek, manažér Regionálnej inovačnej stratégie Juhomoravského kraja ČR, Milan Turba, vedúci odboru pre stratégie, Útvar rozvoja mesta Praha)
•	prezentácia Bratislavského a Banskobystrického samosprávneho kraja (Martin Hakel, Bratislavský samosprávny kraj, Vladimír Laššák Banskobystrický samosprávny kraj)
•	Projekt – Technopolis (Jacek Walenskowski, Senior Consultant, Technopolis)
•	CATT - Horné Rakúsko (Christoph Brandstaetter, CATT Innovation Managment)
•	Diskusia

o	panelová diskusia „Synergia medzi výskumným a podnikateľským sektorom ako kľúčový prvok pre stratégie inovácií“ (moderátor David Uhlíř, zástupca riaditeľa Juhomoravského inovačného centra, ČR)
o	záver a zhrnutie (Daniela Grabmuellerová, riaditeľka odboru európskych záležitostí, MRR ČR, Luboš Littera, riaditeľ odboru regionálnej politiky, MDVRR SR)

4.	Stručný priebeh seminára 
Po úvodnom privítaní predstaviteľmi mesta Brna a Juhomoravského kraja uviedol 1. námestník ministra pre miestny rozvoj ČR Daniel Braun a generálny riaditeľ sekcie koordinácie fondov EÚ Ministerstva dopravy, výstavby a regionálneho rozvoja SR Juraj Gmiterko problematiku budúcnosti kohéznej politiky v nadväznosti na Stratégiu 2020 a jednu z jej hlavných priorít na ktorú sa bude sústreďovať aj nové programové obdobie 2014 – 2020 a to inteligentný rast. 
Prvý blok v doobedňajších hodinách bol venovaný predstaveniu budúcnosti kohéznej politiky a uviedol ho Jack Engwegen, ktorý vo svojom príspevku zdôraznil potrebu a dôležitosť stratégií inteligentnej špecializácie pre plnenie hlavných princípov a cieľov Stratégie Európa 2020 a programu Horizont 2020. V nadväznosti na jednu hlavných priorít stratégie Európa 2020 – inteligentný rast zdôraznil podporu výskum a vývoj ako dôležitú investičnú prioritu vo všetkých regiónoch Európskej únie, na ktoré má byť  zamerané programové obdobie 2014 – 2020, pričom základom majú byť stratégie inteligentnej špecializácie. 
V rámci prezentácie „Politický kontext budúcnosti kohéznej politiky“ zdôraznil Michael Ralph potrebu orientácie na inovácie a na rozpracovanie inovačných politík a stratégií, keďže v súčasnosti je málo regiónov v rámci členských štátov, ktoré sa orientujú na inovácie. V rámci svojej prezentácie zhrnul nové aspekty týkajúce sa programového obdobia 2014-2020, ktorými sú tematické koncentrácie a podmienky ex-ante kondicionalít, ktoré musia byť splnené. Ďalej zdôraznil aj prípravu systému monitorovania a hodnotenia, ktoré sú nevyhnutné pre efektívnu implementáciu budúcich programov. Vyzdvihol aj úlohu Platformu inteligentnej špecializácie, ktoré by mala poskytovať priamu a nepriamu podporu národným orgánom pri príprave stratégie inteligentnej špecializácie, aby mohol byť zaručené čo najefektívnejšie využitie fondov v budúcnosti.    
Gabriel Crean	vyzdvihol v rámci svojej prezentácie potrebu zamerania sa na kľúčové technológie, ktoré označil ako konkurenčnú výhodu európskych regiónov. Kľúčové technológie sú nevyhnutné pre inteligentný, udržateľný a inkluzívny rast európskych regiónov. Tieto musia využiť expertízy kľúčových technológií a prejsť od vedy k produktom, pričom pre tento proces je nevyhnutné prehodnotenie a prípadné nové nastavenie národných a regionálnych výskumných a inovačných stratégií. Pre ďalší rozvoj je potrebné akcelerovať rozmiestnenie kľúčových technológií v regiónoch, a to využitím synergie medzi inováciami a štrukturálnymi fondmi. Kľúčové technológie sú základom pre vyvíjanie a výrobu pokrokových produktov.   
Richard Tuffs v rámci svojej prezentácie predstavil aktivity platformy ERRIN (European Regions Research & Innovation Network) združujúcej regióny, ktoré posilňujú regionálne výskumné a inovačné kapacity prostredníctvom výmeny informácií, šírením dobrej praxe, podporou projektového rozvoja, vytváraním politík a zlepšovaním svojho profilu. ERRIN poskytuje podporu pri implementácii Stratégie Európa 2020.    
V odpoludňajšieho bloku boli predstavené nasledovaniahodné príklady  dobrej praxe k inováciám. Petr Chládek z juhomoravského samosprávneho kraja ako vedúceho regiónu v oblasti inovačných stratégií ozrejmil prístup k tvorbe a implementácii Regionálnej inovačnej stratégie juhomoravského regiónu. Vytvorili ju ešte v roku 2002 ako prvý z regiónov V4, keď sa začali zaoberať tvorbou podnikateľských inkubátorov a v ďalších rokoch budovaním výskumno-vývojovej infraštruktúry a ľudskými zdrojmi, až prešli od roku 2008 na budovanie inovačných klastrov.

Stratégiu rozvoja mesta Praha a jeho inovačný potenciál predstavil PhDr. Milan Turba z Odboru strategických koncepcií Útvaru rozvoja hl. m. Prahy a podrobne popísal hlavné ciele:
1.	Inovácie pre podnikanie
2.	Výskum pre inovácie 
3.	Ľudské zdroje 
4.	Inovačný region Praha 

Skúsenosti bratislavského samosprávneho kraja prezentoval pán Martin Hakel z Odboru stratégie, územného rozvoja a riadenia projektov BSK. Uviedol niekoľko úspešných projektov ako sú:  EdTRANS(Program cezhraničnej spolupráce SK-AT 2007-2013), CENTROPE – stredoeurópsky región, účasť v Dunajskej stratégii kde je Slovensko –koordinátor priorít: č. 4. obnovenie a udržanie kvality vôd (spoločne s Maďarskom) a č.7. rozvíjanie znalostnej spoločnosti prostredníctvom výskumu, vzdelávania a IT (spoločne so Srbskom).

Stratégiu inteligentnej špecializácie v regiónoch banskobystrického samosprávneho kraja ozrejmil Ing. Vladimír Laššák, ktorý popísal projekty, ktoré ovplyvnili inovačné myslenie v BBSK konkrétne: v rokoch 2004 -2006 – BaBy RIS, 2008 –CLOE, 2010 –ERIK ACTION a v roku 2012 –Know Hub.

V rámci panelovej diskusie boli diskutérmi rozoberané aspekty inovačnej únie, ako aj potreba hľadania rovnováhy medzi výskumom a inováciami a ich využitím v praxi. Nevyhnutný je ďalší rozvoj vedecko-výskumnej základe so zapojením a podporou malých a stredných podnikov. Na základe dosiahnutých výsledkov je potrebné oslovovať nových investorov a využiť priestor na zvýšenie inovačnej kapacity firiem.  
 5.	Odporúčané závery a očakávaný prínos
Naďalej sa aktívne zúčastňovať na obdobných seminároch venovaných inteligentným špecializáciám a stratégiám. 
6.	Prinesená dokumentácia
Prezentácie zo seminára sú k dispozícii na tejto stránke http://www.mmr.cz/Kohezni-politika-EU/Seminare-a-workshopy/MMR-usporadalo-v-Brne-seminar--Strategie-inteligen.aspx.
7.	Osobitne vyhodnotený očakávaný prínos ZPC
Účasť na seminári priblížila účastníkom v rámci dvoch blokov ďalší vývoj kohéznej politiky, a  nevyhnutné aspekty vytvárania národnej/regionálnej stratégie pre inteligentnú špecializáciu výskumu a inovácií, ako aj dôležitosť kľúčových technológií v rámci týchto stratégií. Prostredníctvom príkladov z dobrej praxe a už realizovaných projektov bolo účastníkom seminára umožnené oboznámiť sa s vytváraním inovačných stratégií a ich aplikácii vo vybraných regiónoch. Získané informácie budú veľmi prospešným zdrojom pre prípravu dokumentov pre nové programové obdobie, ako aj pri plánovaní nových operačných programov.  
8.	Spôsob zverejnenie výsledkov ZPC, prenos získaných informácií
Súhlasím so zverejnením správy na internete MŠVVaŠ SR.

Správu vypracoval:	Mgr. Andrea Uhrínová

		RNDr. Dušan Hudec  

Dátum: 	28.05.2012

Správu schválili:   	Mgr. Peter Mravec
	vedúci oddelenia pre OP VaV

RNDr. Dušan Hudec
riaditeľ odboru riadenia programov

Mgr. Roderik Klinda
generálny riaditeľ sekcie ŠF EÚ